Wexto ke vera tecrîdê Îmraliyî de grevê vêşanîye dewam kerdêne 16ê adara 2019î de tepişteyê sîyasî Zulkuf Gezenî Zîndanê Tekîdragî de çalakîyêka fedayîye kerde. Gezen serê gorê xo yê Baglarî yê Amedî de ame yadkerdene. Dadîya ci Havva Gezen, Hemsereka KCDyî Leyla Guven, wekîlê HDPyî Dersime Dag, Musa Farisogullari, Semra Guzel û temsîlkarê MEYA-DERî, TJA û Meclîsê Mayanê Haştîye tewrê merasîmî bîyî.
Hemsereka KCDyî Guvene da zanayene ke bi sayê xoverdayîşê Zulkuf Gezenî, Aytene Beçet, Zehra Saglam, Yonca Akici, Sîraç Yuksekî û Mahsum Pomayî tecrîd ame şiknayene. Guvene vat: ''Zulkufî û embazanê ey zanayêne ke tecrîd sûcêko merdimîye yo û vera ci çalakîye kerde.''
Dadîya Zulkufî Havva Gezen vat: ''Wa hînî tecrîdê vera Birêz Ocalanî bêro wedaritene. Wa kurdî vera nê zulmî çimanê xo akerê. Hînî ma bibê yew û hayîya ma pê hêzê ma biba.''
